Diari Oficial de la Generalitat Valenciana


Sumari del DOGV 7962, del 20-01-2017 (2017/445)

RESOLUCIÓ de 9 de novembre de 2016, de la Direcció General de Treball i Benestar Social, per la qual s'extingeix l'acreditació atorgada en data de 5 d'octubre de 2009 al Laboratori de l'Institut Valencià de Seguretat i Salut en el Treball (INVASSAT), com a laboratori especialitzat en l'anàlisi (recompte) de fibres d'amiant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/445


Data del document
:   09-11-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * indústria de la construcció

RESOLUCIÓ de 9 de novembre de 2016, de la Direcció General de Treball i Benestar Social, per la qual s'extingeix l'acreditació atorgada en data de 5 d'octubre de 2009 al Laboratori de l'Institut Valencià de Seguretat i Salut en el Treball (INVASSAT), com a laboratori especialitzat en l'anàlisi (recompte) de fibres d'amiant. [2017/445]  
Vist l'escrit del Centre Nacional de Verificació de Maquinària de l'Institut Nacional de Seguretat i Higiene en el Treball del Ministeri d'Ocupació i Seguretat Social,  
  
Antecedents de fet  
Primer. En data de 5 d'octubre de 2009, la Direcció General de Treball, Cooperativisme i Economia Social de la Conselleria d'Economia, Hisenda i Ocupació de la Generalitat Valenciana, va resoldre atorgar acreditació al Laboratori de l'Institut Valencià de Seguretat i Salut en el Treball (INVASSAT), situat a 46376 Burjassot (València), carrer de València núm. 32, com a laboratori especialitzat en l'anàlisi (recompte) de fibres d'amiant.  
Segon. Mitjançant escrit de 9 de setembre de 2016, del Centre Nacional de Verificació de Maquinària de l'Institut Nacional de Seguretat i Higiene en el Treball del Ministeri d'Ocupació i Seguretat Social, es van formular diverses observacions relatives al Laboratori de l'INVASSAT, i a la comunicació efectuada per aquest en data de 16 de març de 2016, sobre baixa temporal al Programa Interlaboratoris de Control de Qualitat de Fibres d'Amiant.  
Tercer. En data de 3 de novembre de 2016, la Subdirecció Tècnica de l'INVASSAT va formular proposta de resolució en el sentit d'extingir l'acreditació atorgada al Programa Interlaboratoris de Control de Qualitat de Fibres d'Amiant com a laboratori especialitzat en l'anàlisi (recompte) de fibres d'amiant, en constar la decisió de la Generalitat Valenciana de data 7 de maig de 2013 de cessament definitiu de l'activitat d'aquest laboratori.  
  
Fonaments de drets  
I. La Direcció General de Treball i Benestar Laboral té la competència per resoldre sobre aquestes actuacions en qualitat d'autoritat laboral a la Comunitat Valenciana, d'acord amb el que disposa l'article 12.b del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOCV 7620, 22.09.2015), en relació amb l'article 5.5, la disposició addicional primera i l'apartat 6 de l'annex II del Reial decret 396/2006, de 31 de març, pel qual s'estableixen les disposicions mínimes de seguretat i salut aplicables als treballs amb el risc d'exposició a l'amiant.  
  
II. D'acord amb el paràgraf segon de l'apartat 6 de l'annex II del Reial decret 396/2006, de 31 de març, esmentat «si com a resultat de les comprovacions efectuades, directament o a través de les comunicacions assenyalades a l'apartat anterior, l'autoritat laboral que va concedir l'acreditació té constància de l'incompliment de requisits que l'han determinada, dictarà resolució d'extinció de l'acreditació atorgada».  
  
En aquestes actuacions consta la decisió de la Generalitat Valenciana de data 6 de maig de 2013, de cessament definitiu de l'activitat d'aquest laboratori.  
Per tot això, resolc:  
  
Extingir l'acreditació atorgada en data de 5 d'octubre de 2009 al Laboratori de l'Institut Valencià de Seguretat i Salut en el Treball (INVASSAT), com a laboratori especialitzat en l'anàlisi (recompte) de fibres d'amiant, i deixar-la sense efecte, per la qual cosa ha de donar-se de baixa definitiva en el Programa Interlaboratoris de Control de Qualitat de Fibres d'Amiant, sobre la base dels fets i fonaments indicats.  
  
Contra aquesta resolució, que no posa fi a la via administrativa, pot interposar-se recurs d'alçada davant la secretària autonòmica d'Ocupació en el termini d'un mes comptador des de l'endemà a aquell que tinga lloc la notificació de la resolució indicada, d'acord amb el que disposen els articles 112, 114.1.a, i 121 i següents de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici de qualsevol altre recurs que consideri oportú.  
  
València, 9 de novembre de 2016.- La directora general de Treball i Benestar Laboral: Cristina Moreno Fernández.